1941 йылда институттың ректоры итеп И. Ф. Исаева тәғәйенләнә, шул уҡ йылда студенттарҙың 350 кешегә иҫәпләнгән 1-се дөйөм ятағын төҙөү тамамлана, яңынан студенттарҙы «йылылыҡ энергетикаһы» һөнәре буйынса әҙерләү башлана. 330 уҡытыусы һәм студенттар һуғыш башында фронтҡа китә, уҡыу корпусының яртыһында һәм студенттар ятағында госпиталь урынлаштырыла, дәрестәр ике сменала ойошторола, ә уҡыу срогы өс йыл һәм дүрт айға тиклем кәмей.